《游石门观瀑》
清代·钱维乔

夙吟太白诗，遂理谢公屐。远上穷秋岩，双崖忽中辟。

云泉窦天半，飘洒万丈壁。仰见银虹飞，到地素影激。

四山黯欲雨，一线垂日色。坐久寒生衣，石气森渐逼。

雁山两龙湫，揽胜快乍历。复此续幽兴，欲去意屡惜。

解缆寒滩鸣，清响傥未隔。

作者简介：江苏武进人，字竹初，一字树参。钱维城弟。乾隆间举人，授鄞县知县。善诗文，工画山水，茂密峭秀。有《竹初诗文钞》。